CELEX: 32022D0059
Language: bg
Date: 2022-01-10 00:00:00
Title: Решение (ОВППС) 2022/59 на Комитета по политика и сигурност от 10 януари 2022 година за назначаване на командващия силите на ЕС за военната операция на Европейския съюз в Босна и Херцеговина и за отмяна на Решение (ОВППС) 2021/5 (BiH/32/2022)

17.1.2022   
               
               
                  BG
               
               
                  Официален вестник на Европейския съюз
               
               
                  L 10/77
               
            
         РЕШЕНИЕ (ОВППС) 2022/59 НА КОМИТЕТА ПО ПОЛИТИКА И СИГУРНОСТ
         от 10 януари 2022 година
         за назначаване на командващия силите на ЕС за военната операция на Европейския съюз в Босна и Херцеговина и за отмяна на Решение (ОВППС) 2021/5 (BiH/32/2022)
         КОМИТЕТЪТ ПО ПОЛИТИКА И СИГУРНОСТ,
         като взе предвид Договора за Европейския съюз, и по-специално член 38 от него,
         като взе предвид Съвместно действие 2004/570/ОВППС на Съвета от 12 юли 2004 г. относно военната операция на Европейския съюз в Босна и Херцеговина (1), и по-специално член 6, параграф 1 от него,
         като има предвид, че:
         
                     (1)
                  
                  
                     Съгласно член 6, параграф 1 от Съвместно действие 2004/570/ОВППС, Съветът оправомощи Комитета по политика и сигурност (КПС) да взема съответните решения за назначаването на командващия силите на ЕС за военната операция на Европейския съюз в Босна и Херцеговина (наричан по-долу „командващият силите на ЕС“).
                  
               
                     (2)
                  
                  
                     На 15 декември 2020 г. КПС прие Решение (ОВППС) 2021/5 (2) за назначаване на генерал-майор Alexander PLATZER за командващ силите на ЕС.
                  
               
                     (3)
                  
                  
                     На 3 ноември 2021 г. австрийските военни органи препоръчаха генерал-майор Anton WESSELY да бъде назначен за командващ силите на ЕС на мястото на генерал-майор Alexander PLATZER, считано от 20 януари 2022 г.
                  
               
                     (4)
                  
                  
                     На 25 ноември 2021 г. Военният комитет на ЕС постигна съгласие по препоръката на австрийските военни органи.
                  
               
                     (5)
                  
                  
                     Поради това Решение (ОВППС) 2021/5 следва да бъде отменено.
                  
               
                     (6)
                  
                  
                     В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната.
                  
               
                     (7)
                  
                  
                     На 12 и 13 декември 2002 г. Европейският съвет от Копенхаген прие декларация, в която се посочва, че договореностите „Берлин плюс“ и тяхното изпълнение ще се прилагат само за онези държави – членки на Съюза, които са също или членки на НАТО, или страни по „Партньорство за мир“, и които впоследствие са сключили двустранни споразумения за сигурност с НАТО,
                  
               ПРИЕ НАСТОЯЩОТО РЕШЕНИЕ:
         
            Член 1
            Генерал-майор Anton WESSELY се назначава за командващ силите на ЕС за военната операция на Европейския съюз в Босна и Херцеговина, считано от 20 януари 2022 г.
         
         
            Член 2
            Решение (ОВППС) 2021/5 се отменя.
         
         
            Член 3
            Настоящото решение влиза в сила на 20 януари 2022 г.
         
         
            Съставено в Брюксел на 10 януари 2022 година.
            
               
                  За Комитета по политика и сигурност
               
               
                  Председател
               
               D. PRONK
            
         
         
            (1)  ОВ L 252, 28.7.2004 г., стр. 10.
         
            (2)  Решение (ОВППС) 2021/5 на Комитета по политика и сигурност от 15 декември 2020 г. за назначаване на командващия силите на ЕС за военната операция на Европейския съюз в Босна и Херцеговина и за отмяна на Решение (ОВППС) 2019/783 (BiH/31/2020) (ОВ L 4, 7.1.2021 г., стр. 8).